Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 303

3. Az éves végrehajtási jelentés előterjesztését követően a Bizottság és az Irányító Hatóság, indokolt esetben a SAPARD hivatal megvizsgálja az előző év legfontosabb eredményeit. A Bizottság egyeztet az Irányító Hatósággal, indokolt esetben a SAPARD hivatallal a vizsgálattal kapcsolatos intézkedésekről. Amennyiben a vizsgálat után a Bizottság észrevételeket tesz a Magyar Köztársaságnak, utóbbi tájékoztatja a Bizottságot az észrevételek nyomán kezdeményezett intézkedésekről. Amennyiben a Bizottság — az A. Melléklet 11. és 12. Cikke alapján hozott Határozatokat nem érintve — ajánlásokat tesz a Magyar Köztársaságnak a Program monitoringjának vagy lebonyolításának hatékonyabbá tételét szolgáló módosításokra, a Magyar Köztársaság ezt követően ismerteti a Bizottsággal a monitoring vagy irányítás területen kezdeményezett intézkedéseket, vagy megindokolja ezek meg nem történtét.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes